Minden eddiginél keményebb minősítést kapott az Egyesült Államokból a magyar kormány. Colleen Bell leendő magyarországi nagykövet szenátusi megszavazása előtt ugyanis John McCain republikánus szenátor, 2008-as elnökjelölt

neofasiszta diktátornak nevezte Orbán Viktort

A republikánus szenátornak a volt tévéproducerrel – akiről itt írtunk – nemcsak az a baja, hogy politikai kinevezett, mert elismeri, hogy így működik a politika, hanem az is, hogy egy olyan országról van szó, ahol 2010 óta antidemokratikus folyamatok zajlanak, egy illiberális állam épül ki. Érvelése szerint egy ilyen érzékeny területre karrierdiplomata, nem pedig politikai kinevezett kell. Szerinte nem alkalmas a Gazdagok és szépek volt producere, aki nem ismeri az országot, és nem beszéli a nyelvet.

Egy olyan országról van itt szó, ami annak a peremén egyensúlyoz, hogy feladja függetlenségét egy neofasiszta diktátornak

John McCain dühös nyilatkozata

(59:37 - 1:00:30)

Az angol szöveg értelmezése nem egyértelmű, hiszen a „neofasiszta" jelzőt Vlagyimir Putyinra is lehetett vonatkoztatni, különböző orgánumok először máshogy is értették a mondatot. Azonban a Nol.hu-nak McCain kommunikációs igazgatója, Brian Rogers megerősítette: a szenátor Orbánra értette. Ehhez hasonlóan a 444.hu-nak is ezt írta McCain egyik sajtósa.

Kovács Zoltán kormányszóvivő kedd éjjel azt mondta, hogy McCain nem Orbánt tartja neofasisztának, de azért a többi kijelentés is elég súlyos ahhoz, hogy a magyar diplomácia haladéktalanul felvegye a kapcsolatot a szenátorral. McCain egyértelmű véleménye annál is kínosabb a magyar kormánynak, mivel az amerikai kritikákat előszeretettel állították be a baloldal támadásának, azonban a republikánus szenátornál keményvonalasabb konzervatív politikust nehezen lehetne találni a szenátusban.

Orbán: McCain egy hős

John McCain egyébként 2014. január végén járt Magyarországon, akkor az Orbán Viktorral való találkozóján az udvarias frázisok mellett nem hallgatta el, hogy súlyos vádak érik a kormányt a magyar demokrácia állapotával kapcsolatban, és arra intette Orbánt, hogy

a fékek és ellensúlyok rendszerének elég erősnek kell lenniük ahhoz, hogy támaszként szolgálhassanak a folyamatban.

A két politikus kapcsolata 2008-ra nyúlik vissza, akkor Orbán az Európai Néppárt delegációjával látogatta meg a republikánus elnökjelölt kampányát, megnézte a republikánus konvenciót, találkozott az elnökjelölt kampánystábjának több tagjával, de McCainnel nem. Orbán Viktor egyébként az Obama–McCain-párharc esélyeit az MTI-nek latolgatva azért tartotta esélyesebbnek a republikánus jelöltet, mivel